stanford-oval/wikipedia huggingface dataset:
סבסטיאן הקדוש
באמנות

באמנות מתואר סבסטיאן הקדוש כגבר צעיר ואתלטי, כיאה למעמדו כחייל וכפטרונם של הספורטאים והאתלטים. הסצנה הפופולרית ביותר מתולדות חייו היא ירי החצים לעברו, ובמידה פחותה מזו, שחרורו כשהוא מדמם מהעץ אליו נקשר, עם תום האירוע.
בשנת 1911 הוציאו המחזאי האיטלקי גבריאלה ד'אנונציו והמלחין הצרפתי קלוד דביסי את היצירה הקולית מות הקדושים של סן סבסטיאן. את תפקיד סבסטיאן הקדוש נתנו שני היוצרים לאידה רובינשטיין, והארכיבישוף של פריז הביע את זעזועו לנוכח הליהוק של קדוש נוצרי לאשה יהודייה. זמן קצר לאחר מכן הוכנסו יצירותיו של ד'אננוציו לרשימת הספרים האסורים של הכנסייה הקתולית (ה"אינדקס").  
בשנת 1975 יצא סרטו של דרק ג'רמן, "סבסטיאן", המציג בלטינית את סיפור חייו של סבסטיאן הקדוש.
בשירה העברית מוכר סבסטיאן הקדוש בזכות יונה וולך שכתבה בספרה 'שירה' שיר בשם זה, שבו נכתב, בין השאר: 
רָצִיתִי לְהָקִים עַל שְׁמוֹ/
מַשֶּׁהוּ שֶׁיַּגְשִׁים סֶבָּאסְטְיַאן/
מַשֶּׁהוּ כְּמוֹ/
בֵּית יֹורֵי בַּקֶּשֶׁת/
שֶׁמֵּחֲרַכָּיו רוֹאִים עִיר וְרֻדָּה
הצגתו באמנות כדמות של צעיר גברי אתלטי הפכה את סבסטיאן לסמל הומוארוטי. לכך נרמז ייצוגו בסרטו של דרק ג'רמן וכן ההתייחסות אליו בספרו של תומאס מאן "מוות בוונציה".
הערות שוליים

↑  Errows of desire: How did St Sebastian Become an enduring homoerotic icon?
| --- | --- |
בקרת זהויות :  BNC: 000044680  BnF: cb11950558k (data)  GND: 118612492  NKC: js20060120113  VIAF: 316750721   WorldCat (עם VIAF): 316750721
סינגליש

| --- | --- |
 מדינות:  סינגפור
 אזורים:  סינגפור
 דוברים:  כ-4.5 מיליון דוברים
 שפת אם:  3,227,000
 כתב:  אלפבית לטיני
 משפחה:  שפות קריאוליות  מבוססות אנגלית 
 ראו גם:  שפה • כתב • רשימת שפות
 
סינגליש היא שפה קריאולית מבוססת אנגלית המדוברת בסינגפור. הסינגליש משמשת כשפה ראשונה בקרב רבים באי וכשפה שנייה אצל השאר. עם זאת, סינגפורים רבים, בעיקר בקרב השכבות המשכילות יותר באוכלוסייה, שולטים גם באנגלית התקנית במקביל.
מקורו של אוצר המילים בסינגליש הוא קודם כול באנגלית, וכן במלאית, קנטונזית, טמילית, הוקיינית, בנגלית ועוד שפות וניבים שונים מסין, הודו והעולם המלאי. היות שהסינית המנדרינית נלמדת כיום במערכת החינוך הסינגפורית, גם מילים משפה זו מוצאות את דרכן לסינגליש. הסינגליש דומה ביותר לשפה הקריאולית הרווחת בשכנתה מלזיה - המנגליש.
מאחר שהסינגליש התרחקה מהאנגלית המקורית עד כדי אובדן היכולת לתקשר באופן רציף, הממשל הסינגפורי החל לעודד שימוש באנגלית תקנית במערכת החינוך, באמצעי התקשורת וכדומה. זאת כחלק ממאמצה הכללי של סינגפור להיות עיר-מדינה בינלאומית ומסבירת פנים לדוברי אנגלית מכל רחבי העולם.
סטנלי מילר

| --- | --- |

 לידה:  7 במרץ 1930 ניו יורק, ארצות הברית 
 פטירה:  20 במאי 2007 (בגיל 77) נשיונל סיטי, ארצות הברית 
 שם לידה:  Stanley Lloyd Miller 
 ענף מדעי:  כימיה
 מקום מגורים:  ארצות הברית
 מקום לימודים:  אוניברסיטת שיקגו  אוניברסיטת קליפורניה בברקלי 
 מנחה לדוקטורט:  הרולד יורי 
 מוסדות:  אוניברסיטת קליפורניה בסן דייגו 
 תלמידי דוקטורט:  Jeffrey L. Bada 
 פרסים והוקרה:  מדליית אופרין (1983) 
 תרומות עיקריות
 ניסוי מילר-יורי.
 
סטנלי לויד מילר (באנגלית: Stanley Lloyd Miller‏; 7 במרץ 1930 - 20 במאי 2007) היה כימאי אמריקני-יהודי.
נולד באוקלנד, קליפורניה. התפרסם בעקבות ניסוי מילר-יורי. תואר ראשון קיבל באוניברסיטת קליפורניה בברקלי. דוקטורט קיבל ב-1954 באוניברסיטת שיקגו. עד מותו היה פרופסור אמריטוס באוניברסיטת קליפורניה בסן דייגו.
מחקר מדעי

כתלמיד מחקר ערך מילר, בשנת 1953, בהנחייתו של המדען האמריקאי וחתן פרס נובל הרולד יורי, סדרה של ניסויים המדמים את הסביבה ששררה על כדור הארץ הקדמון לפי המשוער, במטרה לבחון האם חיים יכלו להיווצר באופן ספונטני בסביבה זו. בניסויים אלו הדגים מילר היווצרות ספונטנית של תרכובות אורגניות מורכבות מחומרי מוצא פשוטים. מילר הראה כי חומצות אמינו, חומר המוצא לחלבונים, יכולות להיווצר מתערובת של מתאן, אמוניה, מים ומימן.
מחקרו של מילר עסק מוצא החיים וניסה לאפיין סינתזות פרהביוטיות (תגובות כימיות אשר התרחשו לפני הופעת החיים) ליצירת אבני הבניין הכימיות כגון חומצות גרעין. הוא השתייך לתת-אסכולה של אסכולת עולם הרנ"א, הגורסת כי האב הקדמון המשותף לכל צורות החיים הכיל מידע גנטי אשר אוחסן במולקולות דמויות RNA, שקדמו להופעת ה-RNA עצמו ולהופעת הDNA אחריו.
ראו גם

מוצא החיים
עולם הרנ"א
ניסוי מילר-יורי
הרולד יורי
סידאדה וליה

סידאדה וליה (פורטוגזית Cidade Velha או Sidadi בניב המקומי) היא עיר קטנה בדרום האי סנטיאגו בכף ורדה, השוכנת כ-15 ק"מ מערבית לבירה פראיה. היא נמצאת במקום בו ואדי קצר באורך של כארבעה קילומטרים מנקז את הרמה שבמרכז האי, ונשפך אל האוקיינוס האטלנטי. מסיבה זו נופה של העיר מעט ירוק יותר מהנוף הצחיח המאפיין את האיים.
העיר היא העתיקה באיים, ועד 1770 שימשה כבירתם הראשונה. שמה הראשון היה "ריביירה גראנדה" (Ribeira Grande - "עמק גדול"), אך הוא שונה כדי להימנע מבלבול עם עיר נוספת באיי כף ורדה, הנושאת את אותו שם. בשנת 2009 מנתה אוכלוסיית העיר כ-1,400 תושבים. ב-2009 הוכרזה העיר כאתר המורשת העולמית הראשון במדינה, וזאת בזכות השרידים הקולוניאלים שבה.
שרידי הקתדרלה
היסטוריה

האיטלקי אנטוניו דה נולי (Antonio da Noli) ייסד במקום את היישוב הראשון באיי כף ורדה בשנת 1462. מתיישבים ממדיירה הובאו ליישוב החדש, וחשיבותו עלתה בשנת 1466 כאשר הוענק לו מונופול על סחר העבדים. העבדים הובאו אל ריביירה גראנדה מסיירה לאון ומגינאה ביסו, ונשלחו ממנה הלאה לברזיל ואל האיים הקריביים. העמק בו שוכן היישוב שימש כבית מאסר טבעי, והעבדים הוטבלו בכנסייה המקומית שהוקמה בשנת 1495, במטרה להעלות את ערכם.
וסקו דה גמה עצר בריביירה גראנדה בדרכו להודו בשנת 1497, וכך עשה גם כריסטופר קולומבוס במסעו השלישי לאמריקה בשנת 1498. ב-1532 נקבע היישוב כמקום מושבו של בישוף, וב-1572 זכה למעמד של עיר. סר פרנסיס דרייק תקף את העיר בשתי הזדמנויות ב-1585 וב-1586, אך העיר שמרה על חשיבותה, וב-1593 נבנתה על הרמה שבעורפה המצודה המלכותית של פיליפוס הקדוש. העיר איבדה את מעמדה לאחר שבשנת 1712 נבזזה ונהרסה על ידי צרפתים, וב-1770 נקבעה בירת האיים בפראיה הסמוכה.
אתרי העיר > מצודת פיליפוס הקדוש

המצודה המלכותית של פיליפוס הקדוש (Forte Real de São Filipe או Fortaleza Real de São Filipe) משקיפה על העיר ממרומי רמה בשם זה, והיא שוכנת בגובה של 120 מטר מעל פני הים. במאה השנים הראשונות לקיומו, לא נזקק היישוב המבודד בלב האוקיינוס האטלנטי להגנה, אך לאחר שהותקף על ידי סר פרנסיס דרייק, בשנים 1585-1586, התעורר הצורך בהקמת מבנה מבוצר. עבודות ההקמה החלו ב-1587 והסתיימו ב-1593. המצודה נהרסה בידי הצרפתים ב-1712, אך הוקמה מחדש במחצית השנייה של המאה ה-18. היא חודשה ב-1968, 1970 וב-1999, ובין היתר נחשפו קירות בתי המגורים ששכנו בה.
צורתה של המצודה כשל טרפז, אורכה המרבי 100 מטרים ורוחבה המקסימלי עומד על 70 מטרים. בצידה המזרחי והמערבי נבנו שני מגדלי שמירה (בסטיונים) בצורת מחומש מושלם, ומצפון ומדרום שני בסטיונים חלקיים. חומות המצודה עשויות מאבן, והשער הראשי קבוע בצד הדרום-מערבי הפונה אל העיר. הסברה היא כי במצודה ניצבו תשעה תותחים. בחלקה הדרומי של רחבת המצודה שוכן בית המפקד ומולו קפלה המוקדשת לגונסאלו הקדוש (São Gonçalo). במרכז הרחבה נחפרה באר וסביבה ניצבים מחסני הנשק ואבק השרפה (בצד הדרום-מזרחי) ורובעי המגורים (בצד המערבי).
אתרי העיר > אתרים נוספים

הכנסייה שהוקדשה לגבירתנו של הרוזרי (Nossa Senhora do Rosário) הוקמה בשנת 1495 בסגנון גותי מנואליני. כנסייה זו עדיין פעילה כיום. הקתדרלה (Sé Catedral) הוקמה בין 1555 ל-1693, אך שנים ספורות לאחר מכן הוחרבה על ידי הצרפתים, וחורבותיה נמצאות במרכזה של העיר. מנזר פרנציסקוס הקדוש (Convento de São Francisco) הוקם באמצע המאה ה-17, אך גם הוא נהרס באופן חלקי בשנת 1712. על חוף האוקיינוס במרכז העיר, ניצב עמוד אבן מונומנטלי המכונה "פלוריניו" (Pelourinho), והוא העתיק באיים.
גלריה

כנסיית גבירתנו של הרוזרי
מבנה בעיר
הפלוריניו
מתקן עתיק לזיקוק סוכר
מראה המצודה מהעיר
מצודת פיליפוס הקדוש
הערות שוליים

↑  citypopulation
| --- | --- |
בקרת זהויות :  NLI: 987007567498805171  LCCN: n91010373  VIAF: 124469319   WorldCat (עם VIAF): 124469319
סבסטיאן הנס

סבסטיאן הנס (באנגלית: Sebastian Hoeneß; נולד ב-12 במאי 1982) הוא מאמן כדורגל. הנס גם היה שחקן כדורגל בליגות נמוכות בתפקיד הקשר ההתקפי אשר שיחק ברוב הקריירה שלו בקבוצת הרטה ברלין ב'. כיום משמש הנס כמאמנה של שטוטגרט מהבונדסליגה.
קריירה כשחקן

בצעירותו שיחק הנס ב- TSV Ottobrunn, TSV Grötzingen ו-שטוטגרט. בקריירה הבוגרת שלו הוא שיחק בהרטה ברלין ב' ובהופנהיים. הנס פרש ממשחק פעיל ב-2010.
קריירה כמאמן

הנס החל את הקריירה שלו כמאמן בהרטה זהלנדורף עד גיל 19 כשאימן בה בין השנים 2011 ל-2013. בין השנים 2014 ל-2017 אימן את קבוצת ר.ב. לייפציג עד גיל 17 ו-19. בין 2017 ל-2019 אימן את קבוצת באיירן מינכן עד גיל 19, ולאחר מכן את קבוצת המילואים של המועדון. בעונתו הראשונה בתפקיד הוביל הנס את הקבוצה לסיים במקום הראשון בליגה השלישית וזכה בפרס מאמן העונה בליגה.
ב-27 ביולי 2020, מונה למאמנה של הופנהיים מהבונדסליגה כשחתם על חוזה ל-3 שנים.
באפריל 2023 מונה למאמנה של שטוטגרט ועזר לה לשהיאר בליגה לאחר ניצחון במשחקי המבחן על המבורג.
חיים אישיים

הנס הוא בנו של דיטר הנס כדורגלן העבר של באיירן מינכן ונבחרת גרמניה המערבית, ואחיינו של אולי הנס, גם הוא כדורגלן באיירן מינכן לשעבר ונבחרת גרמניה המערבית המשמש כיום כנשיאה של קבוצת באיירן מינכן.
הערות שוליים

↑  Sebastian Hoeneß | Karriere beendet | Spielerprofil Verein | 2009/10, kicker (ב־)
↑  Wriedt ist "Spieler der Saison" - Hoeneß gewinnt Trainer-Wahl, DFB - Deutscher Fußball-Bund e.V. (בגרמנית)
↑  TSG 1899 Hoffenheim, Sebastian Hoeneß neuer Cheftrainer der TSG Hoffenheim, www.tsg-hoffenheim.de (ב־)
↑  Wolff, Julien (2017-10-25). "Bayern-Jugendtrainer Sebastian Hoeneß: „RB Leipzig setzt gerade im Nachwuchs Maßstäbe"". DIE WELT. נבדק ב-2020-09-04.
סימון קירבי

| --- | --- |
אין תמונה חופשית
 לידה:  28 באוקטובר 1976 (בת 47)
 מדינה:  אירלנד 
 פרופיל ב-IMDb
 
סימון קירבי (באנגלית: Simone Kirby; נולדה ב-28 באוקטובר 1976) היא שחקנית אירית.
קריירה

קירבי ידועה בעיקר מהופעתה בתפקיד אונה בסרטו של קן לואץ' "המועדון של ג'ימי". תפקידים נוספים שלה היו בדמות איירין או'דונל בסדרה "כנופיית ברמינגהאם" (2014), מרילין האל בסרט "Notes on Blindness", טיווה הייטופ בסרט "אליס מבעד למראה" (2016), גרייס במיני-סדרה "הודיני ודויל" (2016), מריה רוש ב-"The Truth Commissioner", אנט ראנה בסדרה "Clean Break", טרייסי מויניהן בסדרה "Love/Hate", ובתפקיד ג'רלדין גריהן בסדרת הטלוויזיה "Pure Mule" של רשת RTÉ.
ב-2011 הייתה קירבי שותפה לכתיבת תוכנית המערכונים "Meet Your Neighbours" וגם הופיעה בה יחד עם הקומיקאי פ. ג'. גלאגר. עוד ב-2011 שיחקה בסרט "עונת המכשפה". ב-2020 הצטרפה לצוות שחקני הסדרה "חומריו האפלים" בתפקיד ד"ר מרי מאלון.
בתיאטרון הופיעה קירבי במחזה "רוקדים בלונאסה" באולד ויק, במחזה "מקבת'" בשייקספיר גלוב, במחזה "מולי סוויני" בתיאטרון האירי הרפרטוארי בניו יורק ובתיאטרון Curve בעיר לסטר. עוד שיחקה במחזה "Festen" בתיאטרון גייט, במחזות "Mud" ו"אילוף הסוררת" עם להקת התיאטרון Rough Magic, ובמחזה "The Tinker's Wedding" עבור להקת התיאטרון דרואיד. קירבי גילמה את נואלה במחזה "Cavalcaders" בהפקת רובין לפבר, ואת ליידי טיסל במחזה "בית ספר לשערוריות" בתיאטרון אבי שבדבלין.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2005 |  | Pure Mule | ג'רלדין | סדרת טלוויזיה |
| 2008 |  | Single Handed | בריג'יד | בפרק "The Stolen Child" |
| 2009 |  | Pure Mule | ג'רלדין | סדרת טלוויזיה |
| 2011 | עונת המכשפה | Season of the Witch | מיילדת |  |
| 2011 |  | Meet Your Neighbours | דודה מורין / גברת באלף | סדרת טלוויזיה |
| 2014 | המועדון של ג'ימי | Jimmy's Hall | אונה (Oonagh) |  |
| 2014 | כנופיית ברמינגהאם | Peaky Blinders | איירין או'דונל | סדרת טלוויזיה (3 פרקים) |
| 2014 |  | Love/Hate | טרייסי מויניהן | סדרת טלוויזיה (פרק אחד) |
| 2015 |  | Clean Break | אנט ראנה | סדרת טלוויזיה |
| 2016 |  | The Truth Commissioner | מריה רוש |  |
| 2016 |  | Notes on Blindness | מרילין האל | סרט תיעודי |
| 2016 | הודיני ודויל | Houdini and Doyle | האחות גרייס | מיני-סדרה |
| 2016 | אליס מבעד למראה | Alice Through The Looking Glass | טיווה הייטופ |  |
| 2016 |  | The Flag | ליז |  |
| 2017 |  | England Is Mine | אליזבת מוריסי |  |
| 2018 |  | Mother's Day | פראן | סרט טלוויזיה |
| 2018 |  | Dark Heart | דבי קולינס | סדרת טלוויזיה |
| 2019 |  | The Hole in the Ground | לואיז קאול |  |
| 2019 | עדות אילמת | Silent Witness | ג'רלדין לוסון | בפרק "Deathmaker" |
| 2019 |  | Resistance | אורסולה סוויני | מיני-סדרה |
| 2019 | מרד | Rebellion | אורסולה סוויני | מיני-סדרה |
| 2019 |  | Calm with Horses | ג'ולס |  |
| 2019 | ארטמיס פאול | Artemis Fowl | מיס ביירן |  |
| 2019 | חומריו האפלים | His Dark Materials | ד"ר מרי מאלון | סדרת טלוויזיה |
| 2020 | לצאת עם אמבר (אנ') | Dating Amber | ג'יל קינן |  |
| 2021 | התאמה מושלמת | The One | שרלוט | סדרת טלוויזיה; 6 פרקים |
| 2022–2023 |  | Hidden Assets | ביבי מלניק | תפקיד ראשי (2 עונות); 12 פרקים |
| 2023 |  | The Buccaneers | לורה טסטוואלי | 5 פרקים |
הערות שוליים

↑  "Simone Kirby re-joins His Dark Materials cast" (באנגלית). 6 בנובמבר 2020. {{cite web}}:  (עזרה)
↑  "RTÉ.ie Radio1: Drama on Radio". web.archive.org. 26 בפברואר 2010. {{cite web}}:  (עזרה)
| --- | --- |
בקרת זהויות :  GND: 1067878181  LCCN: no2016166673  MusicBrainz: 2e5dfb78-21f0-4730-9b6f-29595c3d9d77  VIAF: 314879564   WorldCat (עם VIAF): 314879564
סטנלי ליין-פול

| --- | --- |
שער ספרו של סטנלי ליין-פּוּל, "חיים חברתיים במצרים", 1884
שער ספרו של סטנלי ליין-פּוּל, "חיים חברתיים במצרים", 1884
 לידה:  18 בדצמבר 1854 לונדון, הממלכה המאוחדת של בריטניה הגדולה ואירלנד 
 פטירה:  29 בדצמבר 1931 (בגיל 77) לונדון, הממלכה המאוחדת 
 שם לידה:  Stanley Lane-Poole 
 ענף מדעי:  מזרחנות, נומיסמטיקה, מילונאות
 מקום מגורים:  לונדון, קהיר
 עיסוק:  אוֹצֵר אוספי מטבעות במוזיאון הבריטי, מרצה לערבית באוניברסיטת דבלין
 מקום לימודים:  אוניברסיטת אוקספורד
 מוסדות:  המוזיאון הבריטי 
 תרומות עיקריות
 קטלוגי מטבעות אסלאמיים, ספרי היסטוריה של ארצות האסלאם
 
שער "סיפורה של קהיר", 1902
סטנלי לֵיין-פּוּל (Stanley Edward Lane-Poole; ‏ 18 בדצמבר 1854 – 29 בדצמבר 1931) היה מזרחן, נומיסמטיקאי, מילונאי והיסטוריון בריטי.
קורות חייו ופועלו

סטנלי ליין-פּוּל נולד בלונדון למשפחה של מזרחנים נודעים. הוריו מתו בילדותו, והוא ואחיו רג'ילנד (אנ'), לימים היסטוריון ואיש אוניברסיטת אוקספורד, גדלו אצל סבתו, המזרחנית סופיה ליין פול (אנ'). חינוכם הופקד בידי מורים פרטיים בפיקוח אחי סבתם – הבלשן והמזרחן אדוארד ליין. כבר בשנות לימודיו באוניברסיטת אוקספורד ליווה את דוֹדוֹ, הארכאולוג רג'ילנד סטיוארט פול (אנ'), בעבודתו כאוצר אוספי המטבעות והמדליות במוזיאון הבריטי, ומ-1874 הועסק סטנלי ליין-פּוּל הצעיר בקִטְלוּג המטבעות האסלאמיות במשרה מלאה. ב-1875 פורסם הכרך הראשון בסדרת "קַטלוֹג מטבעות המזרח באוסף המוזיאון הבריטי" בהכנתו, ועד 1890 ראו אור עשרת הכרכים של הקטלוג. הוא המשיך בעבודתו במוזיאון הבריטי עד 1892, ומלבד קטלוגי מטבעות המזרח הפיק שלושה כרכים בסדרת קטלוגי המטבעות של הודו, שיוחדו לאלה של השליטים המוסלמים. כמו כן יצר את הקַטלוֹג של המטבעות האסלאמיות בספרייה הבודליינית באוקספורד.
אחרי מות הדוֹד-רבא, אדוארד ליין, ב-1876 נטל על עצמו סטנלי ליין-פּוּל להשלים את המילון הערבי-אנגלי שלו (Arabic–English Lexicon) והפיק את הכרכים החסרים.
ב-1883 נשלח למצרים מטעם המחלקה למדע ולאמנות (אנ') של ממשלת אנגליה לצורך מחקר המטבעות האסלאמיות.
ידיעותיו על מצרים נרכשו עוד קודם לכן והניבו, בין היתר, את המאמרים שתרם לסדרת "ארץ ישראל, סיני ומצרים הציוריות" בעריכת צ'ארלס וילסון, רובם בכרך הרביעי. חיבורו "חיים חברתיים במצרים: תיאור של הארץ ותושביה" נכלל בסדרה זו ככרך בפני עצמו.
בשנים 1895–1897, אחרי פרישתו ממשרתו במוזיאון הבריטי, עסק במחקר ארכאולוגי מטעם ממשלת מצרים, תחילה בטיפול באוספי המטבעות הערביים של ספריית הח'דיווים. ב-1896 ערך את המהדורה האנגלית של קטלוג המוזיאון לאמנות אסלאמית בקהיר (אנ') שחיבר מקס הרץ פאשא. סטנלי ליין-פול פעל בנושא שימור אתרים היסטוריים בקהיר והיה חבר כבוד בוועד לשימור מורשת האמנות הערבית (אנ') במצרים.
מ-1897 ועד פרישתו ב-1904 כיהן כראש הקתדרה ללימודי ערבית באוניברסיטת דבלין באירלנד. ב-1901–1902 שימש כמזכיר האקדמיה המלכותית האירית (אנ').
ב-1900 הוענקה לו מדליה מטעם החברה הנומיסמטית המלכותית הבריטית (אנ'). ב-1901 קיבל תואר דוקטור (DLitt) מאוניברסיטת דבלין.
בניו לא הלכו בדרכה של המשפחה ולא היו למזרחנים. בכורו ריצ'רד (אנ') שירת בצי הבריטי והגיע לדרגת תת אדמירל. בנו הצעיר צ'ארלס (אנ') בחר לעסוק ביערנות באוסטרליה.
כתביו

תרומותיו המדעיות של סטנלי ליין-פול היו הקטלוגים של המטבעות האסלאמיות מאוסף המוזיאון הבריטי ומאוסף הספרייה הבודליינית וכן כרכי המילון הערבי-אנגלי שהתקין אחרי מות אדוארד ליין.
בצד עבודתו במוזיאון הבריטי חיבר ספרי היסטוריה רבים וקריאים. הוא היה כותב פורה וספריו זכו למהדורות חוזרות. רובם התמקדו בהיסטוריה של המוסלמים ממצרים וספרד ועד הודו, בהם "תולדות המוסלמים בספרד", "שודדי הים הבֶּרבֶּרים", "השושלות האסלאמיות", "הודו של ימי הביניים בשלטון המוסלמים", "באבור" ו"אורנגזב", "צלאח א-דין ונפילת ממלכת ירושלים", ועוד. הרבה מעבודותיו הוקדשו למצרים האסלאמית, בהן הספרים "מצרים", "אמנות המוסלמים במצרים" ו"תולדות מצרים בימי הביניים". ספריו "קהיר: קווים לתולדותיה, למבניה ולחיי החברה שלה" ו"סיפורה של קהיר" היוו מדריכים בסיסיים להכרתהּ. הוא ערך קטעים מכתב יד שהותיר אדוארד ליין והביאם לדפוס בספר "קהיר אחרי חמישים שנה". עניינו באסלאם בא לביטוי בפרסומיו הנוגעים לדת האסלאם. ב-1882 פרסם (בצרפתית) חיבור על "השירה והחוקים של הקוראן", שזיכה אותו בפרס מטעם המכון של צרפת, וב-1883 – את "עיונים במסגד", מבוא לראשית האסלאם.
סטנלי ליין-פול כתב ביוגרפיות על אודות בריטים בני זמנו הקשורים במזרח, וראשון להן היה ספרו מ-1877 על הדוֹד-רבא אדוארד ליין. במרוצת השנים 1885–1901 תרם עשרות ערכים למילון הביוגרפיות הלאומי הבריטי (Dictionary of National Biography). כמו כן כתב את הערך שהוקדש לריצ'רד פרנסיס ברטון באנציקלופדיה בריטניקה (מהדורת 1911).
הערות שוליים

↑  את המקף המחבר בין שני שמות המשפחה הוסיף ב-1881
↑  Catalogue of Oriental Coins in the British Museum
↑  הכרכים השישי, השביעי והשמיני, החל מן האות הערבית ق (קאף, قاف)
↑  ב-1886 נשלח לשוודיה, לרוסיה ולטורקיה לאותה מטרה
↑  Picturesque Palestine, Sinai and Egypt: Social Life in Egypt; A Description of the Country and Its People, 1884
↑  המוזיאון נקרא בראשיתו בשם "המוזיאון הלאומי לאמנות ערבית"
↑  הופיע ככרך השישי בסדרת "תולדות מצרים"  של פלינדרס פיטרי
↑  ב-1898 חיבר את ההקדמה לכרכי ספרו של ברטון "תיאור אישי של עלייה לרגל לאל-מדינה ולמכה"
| --- | --- |
בקרת זהויות :  NLI: 987007264365805171  PLWABN: 9810566428705606  BIBSYS: 90387716  BNE: XX1078875  BnF: cb127045182 (data)  CiNii: DA02709540  GND: 116266503  ICCU: CFIV001741  ISNI: 0000 0001 2321 3357  LCCN: n50039097  LNB: 000054132  NDL: 00446812  NKC: xx0079125  NLA: 35290328  NLG: 202256  NLK: KAC201116226  NTA: 068875177  RERO: 02-A000102421  SELIBR: 317954  SUDOC: 070430977  TDVİA: lane-poole-stanley  TePapa: 56662  Trove: 899477  VcBA: 495/18656  VIAF: 95224494   WorldCat (עם VIAF): 95224494
סינגלט

דיאגרמת רמות אנרגיה של: מצב היסוד, בו יש שני אלקטרונים מזווגים בעלי ספינים הפוכים; מצב מעורר סינגלט, בו ישנו אלקטרון מעורר והאלקטרונים עדיין בעלי ספינים הפוכים; ומצב מעורר טריפלט, בו האלקטרונים בעלי אותו ספין
סינגלט (אנגלית: Singlet) הוא מצב קוונטי בו יכולים להימצא אטום או מולקולה, המוגדר עבור מספר קוונטי של ספין כולל, S, השווה לאפס (S=0).
כאשר אטום או מולקולה בולעים פוטון בתחום הנראה או בעל-סגול (UV) יכול להתרחש עירור של אלקטרון, כלומר עליה של אלקטרון מהרמה האנרגטית בה הוא נמצא לרמה אנרגטית גבוהה יותר. סינגלט יכול להוות מצב יסוד (המצב האנרגטי הנמוך ביותר) ונקרא S0, אך לרוב מדובר במצב מעורר (S1), כלומר בעל אנרגיה גבוהה יותר ממצב היסוד. המונח סינגלט מקורו ב-single, שפירושו יחיד, כיוון שקיים רק מצב קוונטי אחד עבור סינגלט נתון. לעומת זאת, טריפלט, שגם הוא מצב מעורר אבל עם ספין השווה לאחד (S=1), כולל שלוש אפשרויות מבחינה קוונטית (מיוונית, טרי - שלוש).
במצב סינגלט, לאלקטרון המעורר ולאלקטרון ברמת היסוד ספינים בכיוונים מנוגדים זה לזה. במצב טריפלט, לאלקטרון המעורר ולאלקטרון במצב היסוד ספין באותו כיוון.
ראו גם

ספין
טריפלט
פלואורסצנסיה
מטריצות פאולי
ערך זה הוא קצרמרבנושא פיזיקה. אתם מוזמנים לתרום לוויקיפדיה ו.
סטנלי מק'קריסטל

| --- | --- |

מק'קריסטל במסיבת עיתונאים בפנטגון
 לידה:  14 באוגוסט 1954 (בן 70) ארצות הברית
 מדינה:  ארצות הברית 
 השכלה:  האקדמיה הצבאית של ארצות הברית  St. John's College High School 
 השתייכות:  הצבא האמריקני צבא ארצות הברית
 דרגה:   גנרל
 תפקידים בשירות
 מפקד רגימנט הריינג'רס ה-75, מפקד פיקוד המבצעים המיוחדים המשולבים,  מפקד כוחות ארצות הברית וכוח הסיוע הביטחוני הבינלאומי באפגניסטן
 פעולות ומבצעים
 מלחמת המפרץ, מלחמת אפגניסטן,  מלחמת עיראק
 עיטורים
   מדליית השירות המצוין של מחלקת ההגנה   מדליית השירות המצוין  לגיון ההצטיינות   כוכב הארד
 
סטנלי אלן מק'קריסטל (באנגלית: Stanley Allen McChrystal; נולד ב-14 באוגוסט 1954) הוא גנרל בדימוס בצבא ארצות הברית. מק'קריסטל שימש בין השאר בתפקידים כעוזרו של יושב ראש המטות המשולבים, מפקד הכוחות המיוחדים המשולבים (JSOC) ושימש בתפקידו האחרון כמפקד כוחות ארצות הברית וכוח הסיוע הביטחוני הבינלאומי באפגניסטן.
במהלך הקריירה הצבאית שלו זכה מק'קריסטל להצלחות לצד ביקורות. תחת פיקודו הצליחו הכוחות המיוחדים (JSOC) להרוג את אבו מוסעב א-זרקאווי, מנהיג ארגון הטרור אל-קאעידה בעיראק. מנגד, נמתחה עליו ביקורת במספר מקרים, ובראשם בעקבות התבטאות ביקורתית פומבית שמתח על סגן נשיא ארצות הברית ג'ו ביידן בריאיון לכתב העת רולינג סטון. מק'קריסטל נאלץ לבסוף להתפטר מתפקידו, כשנה לאחר שמונה, ולבסוף פרש מחיי הצבא.
מק'קריסטל זכה למדליית השירות המצוין של מחלקת ההגנה, מדליית השירות המצוין, עיטור כוכב הארד, עיטור אות לגיון ההצטיינות.
קריירה צבאית

מק'קרסיטל החל את דרכו בצבא ארצות הברית ב-1972 עם הרשמו למכללה הצבאית ווסט פוינט. לאחר שסיים את חוק לימודיו ב-1976, והוסמך כקצין בדרגת לוטננט, התנדב מק'קריסטל לכוחות המוטסים של צבא ארצות הברית. בתפקידו הראשון שימש כמפקד מחלקה ברגימנט הרגלים ה-504 של הדיוויזיה המוטסת ה-82 שבסיסה בפורט בראג. ב-1978 התקבל לאקדמיה הצבאית ללוחמה מיוחדת על שם קנדי בפורט בראג והחל במסלול אימון בכוחות המיוחדים של צבא ארצות הברית, ולאחריהם מונה למפקד פלגת כוחות מיוחדים. ב-1980 חזר למסלולי ההכשרה - הפעם כקצין חי"ר מתקדם באקדמיה הצבאית בפורט בנינג.
לאחר תפקידים שונים, בהם קצין מודיעין בקוריאה הדרומית בעבור כוחות האו"ם באזור, התקבל מק'קריסטל לריינג'רס ושימש ביחידה בתפקידים שונים החל ב-1985. ב-1989 יצא ללימודי פיקוד ומטה במכללת הצי ברוד איילנד. לאחר לימודיו שימש כקצין פעולות מבצעים מיוחדים בפיקוד הכוחות המיוחדים של צבא ארצות הברית, לרבות בתקופת מלחמת המפרץ.
לאחר מספר תפקידים פיקודיים ביחידות שונות, ובהן בפיקוד המבצעים המיוחדים, מונה למפקד גדוד הצנחנים השני ברגימנט הרגלים ה-504. בשנים 1994–1996 שירת כמפקד הגדוד השני ברגימנט הריינג'רס ה-75 ובין יולי 1997 ליולי 1999 פיקד על רגימנט הריינג'רס ה-75. לאחר תקופה קצרה בה שימש כעמית לעניינים צבאיים במועצה ליחסי חוץ בניו יורק (Council on Foreign Relations) חזר לשרת בצבא בתפקידים פיקודיים ותפקידי מטה בכירים, בין השאר במסגרת מלחמת אפגניסטן ולקראת הפלישה לעיראק במסגרת מלחמת המפרץ השנייה.
ב-2003, עם תחילת המלחמה, מונה מק'קרסיטל למפקד פיקוד המבצעים המיוחדים המשולבים אשר פעלו בעיראק כנגד כוחותיו של סאדאם חוסיין וארגוני טרור כגון הטליבאן ואל-קאעידה. תחת פיקודו היחידה הובילה פעולות מיוחדות רבות ובהן לכידתו של סדאם חוסיין לאחר הפלישה, ובהן התנקשות בחיי מנהיג אל-קאעידה במדינה, אבו מוסעב א-זרקאווי. לצד הצלחות מק'קריסטל ספג גם ביקורת בעקבות כהונתו כמפקד היחידה. שמו עלה בפרשת מותו של כוכב הפוטבול האמריקאי שהתגייס לצבא ארצות הברית, פט טילמן, אשר נהרג מאש ידידותית. מק'קריסטל חתם על מסמך שציין כי טילמן נהרג מידי אש אויב, אך ציין לאחר מכן כי היו לו ספקות בנושא. במקרה אחר הועלו טענות כנגד פקודיו בגין הפעלת כוח בלתי סביר בחקירת שבויים. לאחר 3 שנים כמפקד JSOC עבר מק'קריסטל לתפקידי מטה בכירים אחרים, בהם עוזרו של יושב ראש המטות המשולבים.
ב-2008 החל ברק אובמה את כהונתו כנשיא ארצות הברית. אובמה נבחר, בין השאר, על בסיס הבטחות להביא לשינוי במלחמה המתמשכת מימי קודמו באפגניסטן ובעיראק. ב-2009 הורה אובמה להחליף את מפקד כוחות ארצות הברית ובעלות בריתה באפגניסטן, הגנרל דייוויד מק'קירנן, ולמנות תחתיו את מק'קריסטל. מק'קריסטל, עתה גנרל, הוביל את כוחות ארצות הברית ובעלות בריתה באזור במספר מבצעים, מהגדולים ביותר במלחמה מאז תחילתה, ובראשם מבצע מכת החרב.
על אף שעוד לפני שנכנס לתפקיד כוחות ארצות הברית באפגניסטן קיבלו תגבורת משמעותית, המשיך מק'קריסטל להביע בפומבי דרישות לתגבורות נוספות והחווה לעיתים דעות בנושאים מדיניים-ביטחוניים הנוגעים למשרד הביטחון ולאפגניסטן. אלו התקבלו לא אחת בביקורת קשה מצד גורמי ממשל. הסאגה הוגדשה ביוני 2010, כאשר בריאיון לכתב העת רולינג סטון מק'קריסטל מתח ביקורת נוקבת על הנשיא אובמה וסגנו ג'ו ביידן. מק'קריסטל זומן לשיחת בירור עם הנשיא אובמה, עזב את תפקידו כמפקד הכוחות באפגניסטן ולבסוף פרש מהצבא.